Alsószentiván Község Önkormányzat Képviselő-testületének

9/2016. (XII. 2.) önkormányzati rendelete

a természetben nyújtott szociális célú tűzifa támogatás jogosultsági feltételeiről szóló 

12/2014.(XI. 20.) önkormányzati rendelet módosításáról

Alsószentiván Község Önkormányzat Képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, a települési önkormányzatok szociális célú tüzelőanyag vásárláshoz kapcsolódó kiegészítő támogatásokról szóló 46/2014.(IX. 25.) BM rendelet 2.§ (1) bekezdés a) pontjában meghatározott feladatkörében eljárva a következőket rendeli el:

1.§ A természetben nyújtott szociális célú tűzifa támogatás jogosultsági feltételeiről szóló 12/2014.(XI. 20.) önkormányzati rendelet (továbbiakban: Rendelet) 2.§ (2) és (5) bekezdése helyébe az alábbi rendelkezés lép:
„2.§ (2) A tűzifa támogatás kérelemre nyújtható, a kérelmet az Alapi Közös Önkormányzati Hivatal Alsószentiváni Kirendeltségén lehet benyújtani 2016. december 12. napjáig. A határidő elmulasztása jogvesztő.

(5) A képviselő-testület az e rendeletben foglaltak szerinti támogatás megállapításának hatáskörét a polgármesterre ruházza át. A tűzifára való jogosultságról a polgármester a döntését 2016. december 14. napjáig hozza meg.”

2.§ A Rendelet 3.§ (1) bekezdése helyébe az alábbi rendelkezés lép:

„3.§ (1) Az önkormányzat a Belügyminisztérium felé jelzett igény alapján 54 erdei m3 keménylombos tűzifa mennyiségre 14.000,-Ft/m3+ÁFA összegű támogatásban részesült, mely összeg az erdőgazdálkodók által szabott ár részbeni fedezetéül szolgál.”

3.§ (1) A rendelet a kihirdetés napját követő napon lép hatályba és a hatálybalépését követő 5. napon hatályát veszti.
(2) Hatályát veszti a természetben nyújtott szociális célú tűzifa támogatás jogosultsági feltételeiről szóló 12/2014.(XI. 20.) önkormányzati rendelet módosításáról szóló 24/2015.(XI. 4.) önkormányzati rendelet.

 Husvéth Imre





Csalovszkiné Mezei Zsuzsanna
alpolgármester






         jegyző
KIHIRDETÉSI ZÁRADÉK:

A rendelet a mai napon kihirdetésre került.

Alsószentiván, 2016. december 2.
Csalovszkiné Mezei Zsuzsanna

          jegyző
